pythainlp/thaigov-v2-corpus-22032023 huggingface dataset:
วันอังคารที่ 26 เมษายน 2565
สรรพากรช่วยบรรเทาภาระแก่ผู้ประกอบการ ขยายเวลาหักรายจ่ายได้ 1.5 เท่า สำหรับการซื้อชุดตรวจ ATK ให้พนักงานหรือลูกจ้าง
ครม.อนุมัติหลักการขยายเวลามาตรการภาษีเพื่อสนับสนุนรายจ่ายค่าซื้อชุดตรวจหาแอนติเจนด้วยตนเอง มาหักเป็นรายจ่ายได้เพิ่มขึ้นอีกเป็นจำนวนร้อยละ 50 (หักได้ 1.5 เท่า) ของรายจ่ายที่จ่ายไปตั้งแต่วันที่ 1 เมษายน 2565 ถึงวันที่ 31 ธันวาคม 2565
นายอาคม เติมพิทยาไพสิฐ รัฐมนตรีว่าการกระทรวงการคลัง เปิดเผยว่า “คณะรัฐมนตรีอนุมัติหลักการขยายเวลามาตรการภาษีเพื่อสนับสนุนรายจ่ายค่าซื้อชุดตรวจหาแอนติเจนด้วยตนเอง (COVID - 19 Antigen test self-test kits) สำหรับบริษัทหรือห้างหุ้นส่วนนิติบุคคลที่มีรายจ่ายค่าซื้อชุดตรวจโควิด-19 แบบเร่งด่วน เพื่อใช้สำหรับพนักงานหรือลูกจ้าง มาหักเป็นรายจ่ายได้เพิ่มขึ้นอีกเป็นจำนวนร้อยละ 50 (หักได้ 1.5 เท่า) ของรายจ่ายที่จ่ายไปตั้งแต่วันที่ 1 เมษายน 2565 ถึงวันที่ 31 ธันวาคม 2565 เพื่อสนับสนุนผู้ประกอบการสำหรับใช้ตรวจพนักงานหรือลูกจ้างเป็นประจำ”
นายเอกนิติ นิติทัณฑ์ประภาศ อธิบดีกรมสรรพากร กล่าวเพิ่มเติมว่า “กระทรวงการคลังโดยกรมสรรพากรตระหนักถึงความสำคัญในการสนับสนุนให้ผู้ประกอบการได้มีส่วนร่วมกับมาตรการป้องกันควบคุมโรคติดเชื้อไวรัสโคโรนา 2019 ( COVID – 19) และเพื่อให้การแก้ไขสถานการณ์การแพร่ระบาดของโรคเป็นไปอย่างต่อเนื่องและมีประสิทธิภาพ จึงได้เสนอร่างพระราชกฤษฎีกาออกตามความในประมวลรัษฎากร ว่าด้วยการยกเว้นรัษฎากร (ฉบับที่ ..) พ.ศ. .... กำหนดให้ขยายเวลามาตรการภาษีเพื่อสนับสนุนรายจ่ายค่าซื้อชุดตรวจหาแอนติเจนด้วยตนเองออกไปอีก จากเดิมที่สิ้นสุดวันที่ 31 มีนาคม 2565 โดยคาดว่าจะช่วยบรรเทาภาระภาษีแก่ผู้ประกอบการ ทั้งยังช่วยป้องกัน และลดการแพร่ระบาดของโรค COVID - 19 ซึ่งจะช่วยเพิ่มโอกาสฟื้นตัวของระบบเศรษฐกิจโดยรวมของประเทศได้อย่างต่อเนื่องและยั่งยืนต่อไป”
ทั้งนี้ สอบถามรายละเอียดได้ที่สำนักงานสรรพากรทุกแห่งทั่วประเทศ หรือที่ศูนย์สารนิเทศสรรพากร (RD Intelligence Center) โทร.1161
วันศุกร์ที่ 29 ตุลาคม 2564
โครงการประกันรายได้เกษตรกรและรักษาเสถียรภาพราคาพืช 3 ชนิด
วันศุกร์ที่ 29 ตุลาคม 2564
ต่อจากนี้ไป ขอเชิญรับฟังไทยคู่ฟ้า ค่ะ
รัฐบาลอนุมัติโครงการประกันรายได้เกษตรกรและมาตรการคู่ขนานรักษาเสถียรภาพราคาพืช 3 ชนิด คือ ข้าว มันสำปะหลัง ข้าวโพดเลี้ยงสัตว์ ปี 2564/65 วงเงินรวม 27,000 ล้านบาท ประกอบด้วย การประกันราคาข้าว ความชื้นไม่เกินร้อยละ 15 ราคาตั้งแต่ 10,000 – 14,000 บาท/ตัน ขึ้นกับชนิดข้าว ประกันราคาข้าวโพดเลี้ยงสัตว์ชนิดเมล็ดความชื้นร้อยละ 14.5 ราคา 8.5 บาท/กก. ครัวเรือนละไม่เกิน 30 ไร่ และประกันราคาหัวมันสำปะหลังสดเชื้อแป้งร้อยละ 25 ราคา 2.50 บาท/กก. ครัวเรือนละไม่เกิน 100 ตัน ส่วนโครงการคู่ขนานได้แก่ การเพิ่มประสิทธิภาพการเพาะปลูก การรวบรวมเพื่อเพิ่มมูลค่าและการแปรรูป เพื่อสร้างความมั่นคงทางรายได้ให้แก่เกษตรกรกว่า 5.6 ล้านครัวเรือน
“สื่อสารภารกิจรัฐบาล” กับสำนักโฆษก สำนักเลขาธิการนายกรัฐมนตรี
วันจันทร์ที่ 5 กรกฎาคม 2564
ไฟเขียว! มาตรการ "เยียวยา" ลูกจ้างและผู้ประกอบการ ในพื้นที่ 6 จังหวัด
....
ภายหลังการออกมาตรการเพื่อสกัดกั้นการแพร่ระบาดของโรคโควิด-19 ในพื้นที่ต่าง ๆ ตามข้อกำหนดของศบค. (ฉบับที่ 25) ล่าสุด รัฐบาลได้เห็นชอบมาตรการช่วยเหลือในระยะเร่งด่วนสำหรับกลุ่มแรงงานและผู้ประกอบการ ทั้งที่อยู่ในระบบและนอกระบบประกันสังคม ในพื้นที่ควบคุมสูงสุดและเข้มงวด ที่ได้รับผลกระทบจากการปฏิบัติตามข้อกำหนดดังกล่าว ได้แก่ กรุงเทพมหานครและปริมณฑล (จังหวัดนครปฐม นนทบุรี ปทุมธานี สมุทรปราการ และสมุทรสาคร) เป็นระยะเวลา 1 เดือน
.
สำหรับรูปแบบการช่วยเหลือ แบ่งออกเป็น 2 กลุ่มกิจการดังนี้
กิจการในระบบประกันสังคม
วันจันทร์ที่ 27 มิถุนายน 2565
นายกฯ สั่งการหน่วยงานดูแลพื้นที่สำเพ็ง เตือนพื้นที่ชุมชนแออัด-หน่วยงานที่รับผิดชอบ ให้เฝ้าระวังตรวจสอบคุณภาพอุปกรณ์ไฟฟ้า เพื่อไม่ให้เกิดการสูญเสีย ยืนยันทำงานเพื่อส่วนร่วมทุกมิติ
นายกฯ สั่งการหน่วยงานดูแลพื้นที่สำเพ็ง เตือนพื้นที่ชุมชนแออัด-หน่วยงานที่รับผิดชอบ ให้เฝ้าระวังตรวจสอบคุณภาพอุปกรณ์ไฟฟ้า เพื่อไม่ให้เกิดการสูญเสีย ยืนยันทำงานเพื่อส่วนร่วมทุกมิติ ไม่เลือกปฏิบัติ
วันที่ 27 มิถุนายน 2565 เวลา 14.50 น. ณ บริเวณทางเชื่อมตึกภักดีบดินทร์และตึกไทยคู่ฟ้า ทำเนียบรัฐบาล ภายหลังเป็นประธานการประชุมคณะกรรมการนโยบายที่ดินแห่งชาติ ครั้งที่ 2/2565 พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ให้สัมภาษณ์สื่อมวลชน เผยสั่งการให้หน่วยงานที่เกี่ยวข้องลงไปดูแลพื้นที่ไฟไหม้สำเพ็ง พร้อมฝากเตือนพื้นที่ชุมชนแออัดให้เฝ้าระวัง โดยเฉพาะเครื่องไม้เครื่องมือ อุปกรณ์ไฟฟ้าต่าง ๆ ที่เก่า ไม่ทันสมัย ซึ่งเป็นหน้าที่ของหน่วยงานที่รับผิดชอบในการตรวจสอบคุณภาพเครื่องมือให้ดี เพื่อไม่ให้เกิดการสูญเสียเกิดขึ้นอีก
นอกจากนี้ นายกรัฐมนตรีกล่าวถึงเรื่องผลโพลว่า ผลโพลเป็นเพียงการสำรวจ ซึ่งแต่ละโพลที่สำรวจก็มีผลไม่ตรงกัน ขอให้ดูและฟังไว้ โดยประเมินผลจากการทำงาน ผลสัมฤทธิ์เป็นหลัก ซึ่งนายกฯ ทำงานเพื่อส่วนร่วมในทุกมิติอยู่แล้ว ไม่ได้เลือกปฏิบัติ โดยแต่ละงานมีความยาก ง่าย ในการแก้ไขปัญหาที่ต่างกัน เราต้องดูแลคนทั้งประเทศให้ได้รับการดูแลที่ทั่วถึงซึ่งเป็นความตั้งใจ และเจตนารมณ์ ทั้งนี้ การบริหารงานกับคนหมู่มากย่อมพบปัญหา อุปสรรค ต้องใช้หน่วยงานหลายหน่วยเพื่อบูรณาการการทำงานให้ได้ร้อยเปอร์เซ็นต์ ขึ้นอยู่กับความเอาใจใส่ของเจ้าหน้าที่รัฐ และขึ้นอยู่กับความร่วมมือของประชาชนเป็นสิ่งสำคัญ ในการตัดสินใจดำเนินการงานต่าง ๆ ต้องได้รับความเห็นชอบจากประชาชนว่าจะสามารถดำเนินการได้หรือไม่
วันอังคารที่ 23 สิงหาคม 2565
การท่าเรือแห่งประเทศไทย ลงนามบันทึกข้อตกลงร่วมกับ กรมการขนส่งทางบก เพื่อบูรณาการข้อมูลด้านการขนส่งสินค้า
...
การท่าเรือแห่งประเทศไทย ลงนามบันทึกข้อตกลงร่วมกับ กรมการขนส่งทางบก เพื่อบูรณาการข้อมูลด้านการขนส่งสินค้า
การท่าเรือแห่งประเทศไทย (กทท.) จัดพิธีลงนามบันทึกข้อตกลงระหว่าง กทท. และกรมการขนส่งทางบก (ขบ.) กระทรวงคมนาคม เพื่อบูรณาการข้อมูลสารสนเทศร่วมกันผ่านระบบเครือข่ายคอมพิวเตอร์ และ ช่วยสนับสนุนการปฏิบัติภารกิจในการบริหารจัดการยานพาหนะให้เป็นไปอย่างมีประสิทธิภาพตามที่กฎหมายกำหนด โดยมีนายเกรียงไกร ไชยศิริวงศ์สุข ผู้อำนวยการ กทท. และนายจิรุตม์ วิศาลจิตร อธิบดีกรมการขนส่งทางบก ร่วมลงนาม ในบันทึกข้อตกลง พร้อมด้วย นายเรืองศักดิ์ บำเหน็จพันธุ์ รองผู้อำนวยการ กทท. สายเทคโนโลยีสารสนเทศ นายบัณฑิต สาครวิศวะ ผู้อำนวยการท่าเรือแหลมฉบัง นางสาวรัตนา อิทธิอมร ผู้อำนวยการสำนักการขนส่งสินค้า ขบ. และนายพงศ์ธร จันทราธิบดี ผู้อำนวยการสำนักกฎหมาย ขบ. ร่วมเป็นสักขีพยานฯ ณ ห้องประชุมชั้น 19 อาคาร ที่ทำการ กทท.
สำหรับการบูรณาการข้อมูลดังกล่าว เป็นไปตามนโยบายของนายศักดิ์สยาม ชิดชอบ รัฐมนตรีว่าการกระทรวงคมนาคม และ ดร.อธิรัฐ รัตนเศรษฐ รัฐมนตรีช่วยว่าการกระทรวงคมนาคม ในการบูรณาการร่วมกันระหว่างหน่วยงาน ในสังกัดกระทรวงคมนาคม เพื่อทำให้เกิดประสิทธิภาพด้านข้อมูลและเกิดประโยชนสูงสุดแก่ผู้ประกอบการด้านการขนส่งในการแลกเปลี่ยนข้อมูลด้านการขนส่งระหว่าง กทท. และ ขบ. โดย กทท. จะนำข้อมูลจาก ขบ. ไปใช้ประโยชน์ ได้แก่ ข้อมูลทางทะเบียนยานพาหนะ ไปใช้ในการดำเนินการในระบบตัดบัญชีใบกำกับการขนย้ายสินค้าทางอิเล็กทรอนิกส์ (e-Matching) ที่พัฒนาเชื่อมโยงข้อมูลเกี่ยวกับกระบวนงานพิธีการส่งออกร่วมกับกรมศุลกากร และข้อมูลใบอนุญาตขับรถ ให้เป็นไปตามข้อบังคับว่าด้วยการรักษาความปลอดภัยของเรือและท่าเรือระหว่างประเทศ (ISPS CODE) ขณะเดียวกัน กทท. จะจัดส่งข้อมูลด้านการบรรทุกสินค้าให้กับ ขบ. เพื่อนำข้อมูลไปวิเคราะห์ความสัมพันธ์ของปริมาณการขนส่งสินค้า ประเภทสินค้า น้ำหนักบรรทุก รถบรรทุกที่เข้าท่าเรือและเข้าใช้งานสถานีขนส่งสินค้า เพื่อไปกำหนดมาตรการการใช้รถที่ใช้ในการขนส่งสัตว์และสิ่งของให้เป็นไปตามพระราชบัญญัติการขนส่งทางบก พ.ศ. 2522 ถือเป็นการดำเนินการตามพระราชบัญญัติการบริหารงานและการให้บริการภาครัฐผ่านระบบดิจิทัล พ.ศ. 2562 ที่กำหนดให้หน่วยงานของรัฐต้องมีการบูรณาการฐานข้อมูลของหน่วยงานของรัฐเข้าด้วยกัน เพื่อประโยชน์ในการบริหารราชการแผ่นดินและการให้บริการประชาชน โดยข้อตกลงความร่วมมือฯ ฉบับนี้มีผลใช้บังคับเป็นระยะเวลา 3 ปี นับตั้งแต่วันที่ลงนามในบันทึกข้อตกลงร่วมกัน ทั้งนี้ วิธีการรับและส่งข้อมูลผ่านระบบเครือข่ายคอมพิวเตอร์จะจัดให้มีมาตรการรักษาความมั่นคงปลอดภัยเป็นไปตามกฎหมายว่าด้วยการคุ้มครองข้อมูลส่วนบุคคลและกฎหมายอื่นๆ ที่เกี่ยวข้อง
ผู้อำนวยการ กทท. กล่าวว่า “กทท. ต้องเร่งให้มีการพัฒนาอย่างเข้มข้นและต่อเนื่อง สำหรับการดําเนินงานด้านข้อมูลดิจิทัลเพื่อพัฒนาการให้บริการ จึงต้องอาศัยความร่วมมือจากหน่วยงานทั้งภายในและภายนอกองค์กร จึงเร่งสร้างเครือข่ายความร่วมมือเพื่อพัฒนาโครงข่ายข้อมูลภาครัฐ ซึ่งจะก่อให้เกิดผลสำเร็จในการพัฒนาองค์กรให้เป็นองค์กรที่สนับสนุนยุทธศาสตร์ชาติด้านการสร้างความสามารถในการแข่งขันอย่างแท้จริง และการลงนามความร่วมมือครั้งนี้ นับเป็นก้าวแรกของการพัฒนาร่วมกันที่จะก่อให้เกิดผลสัมฤทธิ์ในอนาคต เพื่อยกระดับท่าเรือสู่ World Class Gateway Port ต่อไป”
วันอังคารที่ 28 มิถุนายน 2565
Ministry of Justice continues to hold “Household Debt Settlement Mediation” in every province until August 15
Ministry of Justice continues to hold “Household Debt Settlement Mediation” in every province until August 15
June 28, 2022, Government Spokesperson Thanakorn Wangboonkongchana disclosed that Prime Minister and Defense Minister Gen. Prayut Chan-o-cha acknowledged and was pleased with the effort of Ministry of Justice, led by Minister Somsak Thepsutin, to address household debts through the implementation of the “Household Debt Settlement Mediation” program, which was organized 39 times in different provinces throughout the country, and managed to help 28,314 people settle debts of over 6.602 billion Baht (99.42% of debtors who took part in the mediation). This is considered a success of the Government’s policy which designated the year 2022 as “the year to solve household debt problem”.
According to the Government Spokesperson, Ministry of Justice was also assigned to work together with the Student Loan Fund and 16 financial institutions to organize household debt settlement mediation across the country. Debt mediation participants would initially receive such privileges as: 1) extension of debt repayment; 2) penalty reduction / reduction of interests /reduction of monthly installment rate; 3) will not be legally prosecuted; 4) no asset confiscation / auction; and any other privileges. Debtors are encouraged to take part in the “Household Debt Settlement Mediation” program and “Ministry of Justice Meet the People (4 Regions)”, which is held under the collaboration of the Legal Executive Department, and the Rights and Liberties Protection Department. In June 2022 alone, the event has been organized in 20 provinces, namely, Krabi, Yala, Narathiwat, Nong Bua Lamphu, Udon Thani, Ratchaburi, Uttaradit, Phrae, Phetchabun, Tak, Lamphun, Phayao, Chiang Rai, Uthai Thani, Ayutthaya, Mae Hongson, Nan, Nakhon Sawan, Phichit, and Kamphaeng Phet.
The “Household Debt Settlement Mediation” program and “Ministry of Justice Meet the People (4 Regions)” will continue to be held until August 15, 2022 in a bid to rush in helping out the people in accordance with the Prime Minister’s order. Those who are interested may inquire for further information at the Legal Executive Department’s HOTLINE 1111 or 02-881-4999; or the Rights and Liberties Protection Department at 0 2141 2768-73, or Legal Executive Department’s Dispute Resolution Service Center at 02 881 4840.
วันอังคารที่ 31 สิงหาคม 2564
บริษัท ขนส่ง จำกัด เตรียมความพร้อมเปิดให้บริการเดินรถเส้นทางภาคเหนือ - อีสาน - ใต้ รวม 26 เส้นทาง ในวันที่ 1 กันยายน 2564
บขส. ลุยตรวจเช็คสภาพรถโดยสาร พร้อมทำความสะอาด ฉีดพ่นน้ำยาฆ่าเชื้อภายในสถานีขนส่งฯ และรถโดยสาร สร้างความปลอดภัย ป้องกันการแพร่ระบาดของเชื้อไวรัส COVID-19
นายสัญลักข์ ปัญวัฒนลิขิต กรรมการผู้จัดการใหญ่ บริษัท ขนส่ง จำกัด (บขส.) กระทรวงคมนาคม เปิดเผยว่า ตามที่ บขส. ได้แจ้งเปิดให้บริการเดินรถ ในเส้นทางภาคเหนือ จำนวน 8 เส้นทาง เส้นทางภาคตะวันออกเฉียงเหนือและภาคตะวันออก จำนวน 10 เส้นทาง และเส้นทางภาคใต้ จำนวน 8 เส้นทาง ในวันที่1 กันยายน 2564 นั้น นายสรพงศ์ ไพฑูรย์พงษ์ รองปลัดกระทรวงคมนาคม ในฐานะประธานกรรมการ บขส.มีความห่วงใยประชาชนที่มีความจำเป็นในการเดินทางช่วงที่สถานการณ์การแพร่ระบาดของเชื้อไวรัส COVID-19 ยังคงระบาดในหลายพื้นที่ จึงได้กำชับให้ บขส. เตรียมความพร้อมของรถโดยสาร พนักงาน และสถานีขนส่งให้สอดคล้องกับประกาศของคณะกรรมการบริหารสถานการณ์การแพร่ระบาดของโรคติดเชื้อไวรัสโคโรนา (2019) หรือ ศบค. รวมถึงนโยบายของกระทรวงคมนาคม และกรมการขนส่งทางบก (ขบ.)
ทั้งนี้ บขส. ได้ระดมกำลังเจ้าหน้าที่และพนักงานร่วมกันเช็ดทำความสะอาดและฉีดพ่นยาฆ่าเชื้อภายในสถานีขนส่งผู้โดยสารกรุงเทพ (จตุจักร เอกมัย บรมราชชนนี ปิ่นเกล้า) และสถานีเดินรถโดยสารขนาดเล็ก (จตุจักร) บริเวณเก้าอี้พักคอยผู้โดยสาร เคาน์เตอร์จำหน่ายตั๋ว ลิฟต์ ห้องน้ำ ศูนย์อาหาร พื้นที่บริเวณชานชาลา และจุดต่าง ๆ ที่มีการสัมผัสบ่อย รวมทั้งตรวจความพร้อมของรถโดยสารที่จะนำมาวิ่งบริการ อาทิ เครื่องยนต์ ระบบแอร์ ระบบไฟฟ้า และยาง เป็นต้น และให้มีการเช็ดทำความสะอาดฉีดพ่นน้ำยาฆ่าเชื้อบนรถโดยสาร เพื่อสร้างความปลอดภัยและความมั่นใจให้กับผู้ใช้บริการ
นายสัญลักข์ ปัญวัฒนลิขิต กล่าวเพิ่มเติมว่า ในการใช้บริการรถโดยสารสาธารณะ บขส. ขอความร่วมมือผู้ใช้บริการปฏิบัติตามมาตรการสาธารณสุข D-M-H-T-T-A ได้แก่ เว้นระยะระหว่างกัน สวมหน้ากากผ้าหรือหน้ากากอนามัยตลอดเวลา ล้างมือบ่อย ๆ ตรวจวัดอุณหภูมิร่างกาย ตรวจเชื้อ COVID-19 สแกนแอปพลิเคชันไทยชนะหรือหมอชนะ กรณีไม่สามารถใช้แอปพลิเคชันได้ สามารถกรอกข้อมูลตามแบบฟอร์มที่ ขบ. กำหนด รวมทั้งผู้โดยสารที่มีความจำเป็นต้องเดินทางสามารถตรวจสอบมาตรการของ แต่ละจังหวัดได้จาก https://www.moicovid.com/นอกจากนี้ผู้ใช้บริการสามารถจองตั๋วล่วงหน้าเดินทางกับ บขส. ได้ผ่าน website บขส.https://tcl99web.transport.co.th/Home ร้าน 7-Eleven เคาน์เตอร์เซอร์วิสทุกสาขา หรือตัวแทนจำหน่ายตั๋วของ บขส. และสามารถชำระค่าโดยสาร บขส. โดยใช้สิทธิ์โครงการคนละครี่งผ่านแอปพลิเคชัน “เป๋าตัง” ได้ โดยสิทธิ์ดังกล่าวไม่สามารถใช้กับการจองตั๋วล่วงหน้า และไม่สามารถยกเลิก คืน หรือเปลี่ยนแปลงตั๋วได้ทุกกรณี สอบถามข้อมูลการเดินทางเพิ่มเติม ได้ที่ช่องจำหน่ายตั๋วรถโดยสารของ บขส. ทั่วประเทศ และ Call Center 1490 เรียก บขส. ตลอด 24 ชั่วโมง
วันอาทิตย์ที่ 20 มีนาคม 2565
สธ.มหาสารคาม ใช้ 6 กลยุทธ์ช่วยผู้สูงอายุเข้าถึงวัคซีนโควิดเพิ่มขึ้น ตามนโยบาย "SAVE 608"
กระทรวงสาธารณสุข เร่งทุกจังหวัด "SAVE 608 by Booster Dose" ฉีดวัคซีนโควิดเข็มกระตุ้นก่อนสงกรานต์ ให้ลูกหลานกลับบ้าน-ผู้สูงอายุอยู่บ้านปลอดภัยจากโควิด 19 เผย จังหวัดมหาสารคามใช้ 6 กลยุทธ์ช่วยเพิ่มการเข้าถึงการรับวัคซีนในกลุ่ม 608 ได้มากขึ้น
กระทรวงสาธารณสุข เร่งทุกจังหวัด "SAVE 608 by Booster Dose" ฉีดวัคซีนโควิดเข็มกระตุ้นก่อนสงกรานต์ ให้ลูกหลานกลับบ้าน-ผู้สูงอายุอยู่บ้านปลอดภัยจากโควิด 19 เผย จังหวัดมหาสารคามใช้ 6 กลยุทธ์ช่วยเพิ่มการเข้าถึงการรับวัคซีนในกลุ่ม 608 ได้มากขึ้น เป็นแนวทางจังหวัดอื่นนำไปปรับใช้ได้
นายแพทย์สุเทพ เพชรมาก หัวหน้าผู้ตรวจราชการกระทรวงสาธารณสุข เปิดเผยว่า ขณะนี้ผู้สูงอายุ 60 ปีขึ้นไป มีการฉีดวัคซีนโควิด 19 เข็มแรกและเข็มสองในสัดส่วนที่สูงตามเป้าหมาย แต่เข็มกระตุ้นยังฉีดได้เพียงประมาณ 30% ขณะที่กลุ่มผู้สูงอายุมีอัตราการเสียชีวิตสูงสุด กระทรวงสาธารณสุขจึงให้ทุกจังหวัดเร่งรัดการฉีดวัคซีนโควิด 19 เข็มกระตุ้นในกลุ่มนี้ เพื่อสร้างความปลอดภัยตามนโยบาย "SAVE 608 by Booster Dose" โดยเฉพาะช่วงเทศกาลสงกรานต์ที่กำลังจะมาถึง เนื่องจากลูกหลานมีการเดินทางกลับภูมิลำเนาไปเยี่ยมบุพการีและครอบครัวจำนวนมาก ทำให้มีความเสี่ยงสัมผัสใกล้ชิดกันในครัวเรือน จึงต้องสร้างความปลอดภัยให้กับผู้สูงอายุด้วยการฉีดวัคซีนให้ครอบคลุมมากที่สุด ขณะที่ลูกหลานก็ต้องฉีดวัคซีนเข็มกระตุ้นและทำตัวเองให้ปราศจากเชื้อ (Self Clean Up) ก่อนเดินทางกลับไปเยี่ยมบ้าน
ทั้งนี้ แต่ละจังหวัดมีการวางแผนการดำเนินงานเพื่อเพิ่มการเข้าถึงวัคซีนแล้ว โดย จ.มหาสารคาม ได้ใช้6 กลยุทธ์สำคัญทำให้ฉีดวัคซีนในกลุ่ม 608 ได้เพิ่มขึ้น คือ 1.มีระบบการจัดการรายชื่อรายบุคคล และการลงนามสามเส้าระหว่าง ประชาชน ผู้ใหญ่บ้าน และ อสม. พร้อมทั้งรวบรวมข้อมูลโดยเจ้าหน้าที่ทุกหมู่บ้านจำนวน 1,934 หมู่บ้าน รวม 30 ชุมชน 2.มีการสรุปรายงานถึงนายอำเภอให้สั่งการหมู่บ้าน/ชุมชน ร่วมจัดเตรียมผู้มารับการฉีดในพื้นที่ 3.มีระบบรายงานสรุปผลงานการฉีดวัคซีนเข็มที่ 3 แบบรายหน่วย จำนวน 193 หน่วยฉีดในทุกวัน เรียงลำดับผลงานจากมาก-น้อย ทำให้ช่วยเร่งการดำเนินของแต่ละหน่วยเพิ่มขึ้น
4.จัดแคมเปญที่เหมาะสมทุกเดือนและสื่อสารอย่างทั่วถึง เช่น 14 กุมภาพันธ์ จัดแคมเปญวัคซีนเข็ม 3 ความรักยิ่งใหญ่จากใจชาวสาธารณสุขมหาสารคาม ระดมกำลังฉีดวัคซีนในเดือนแห่งความรัก ทำให้ภาพรวมการฉีดวัคซีนทุกเข็มของจังหวัดในวันนั้น สูงเป็นอันดับ 4 ของประเทศ คือ 10,227 โดส ส่วนการฉีดเข็ม 3 อยู่ที่ 7,895 โดส สูงเป็นอันดับ 3 ของประเทศ หรือเดือนมีนาคม เดือนแห่งพลัง อสม. ได้จัดแคมเปญ อสม.มหาสารคามหยิบ 10โดยให้ อสม.ออกเคาะประตูบ้านชวนประชาชนในพื้นที่รับผิดชอบเข้ารับวัคซีนเข็มกระตุ้น ตั้งเป้าไม่น้อยกว่า 70% ให้แล้วเสร็จก่อนวัน อสม.แห่งชาติ ส่วนช่วงใกล้สงกรานต์ จะมีแคมเปญมหาสงกรานต์ มหาสารคาม 2565 รณรงค์ให้ลูกหลานและผู้สูงอายุฉีดวัคซีนเข็ม 3 เพื่อให้ลูกหลานกลับบ้านและผู้สูงอายุอยู่บ้านอย่างปลอดภัย เป็นต้น 5.มีระบบการเสริมพลังรายพื้นที่ที่มอบหมาย และ 6.ระบบรางวัลสร้างขวัญกำลังใจ ระดับหมู่บ้าน ตำบล อำเภอ และหน่วยฉีด
“นายแพทย์สมชายโชติ ปิยวัชร์เวลา นายแพทย์สาธารณสุขจังหวัดมหาสารคาม ได้นำเสนอแนวทางดำเนินงานดังกล่าวในการประชุมศูนย์ปฏิบัติการฉุกเฉินด้านการแพทย์และสาธารณสุข กระทรวงสาธารณสุข ซึ่งที่ประชุมเห็นว่าเป็นแนวทางที่ได้ผลดี จังหวัดต่างๆ สามารถนำไปปรับใช้ให้สอดคล้องกับบริบทของพื้นที่ เพื่อช่วยเพิ่มความครอบคลุมการได้รับวัคซีนเข็มกระตุ้นของกลุ่ม 608 ให้ได้มากที่สุด” นายแพทย์สุเทพ กล่าว
********************************************** 20 มีนาคม 2565
วันเสาร์ที่ 20 สิงหาคม 2565
รองโฆษกรัฐบาล เตือน! ตรวจสอบแอปเงินกู้ให้ดี หลังพบแอปปลอมระบาด หลอกโอนเงิน
นางสาวรัชดา ธนาดิเรก รองโฆษกประจำสำนักนายกรัฐมนตรี  เตือน! ตรวจสอบแอปเงินกู้ให้ดี หลังพบแอปปลอมระบาด หลอกโอนเงิน
วันนี้(20ส.ค.65)นางสาวรัชดาธนาดิเรกรองโฆษกประจำสำนักนายกรัฐมนตรีเปิดเผยว่านอกจากสถาบันการเงินแล้วปัจจุบันประชาชนนิยมกู้เงินจากช่องทางต่างๆโดยเฉพาะการกู้เงินด่วนแบบออนไลน์ตามแอปพลิเคชันต่างๆไม่ว่าจะเป็นเฟซบุ๊กไลน์รวมถึงแอปพลิเคชันกู้เงินที่สามารถปล่อยเงินกู้ง่ายเพราะมีเงื่อนไขน้อยโอนเงินให้ได้ในทันทีซึ่งถึงจะมีรูปแบบการได้เงินที่สะดวกสบายแต่ในทางกลับกันแอปฯเหล่านี้ถือเป็นอีกหนึ่งช่องทางที่เหล่ามิจฉาชีพสร้างขึ้นมาเพื่อหลอกให้เป็นหนี้และล้วงข้อมูลเพื่อไปใช้ในทางผิดกฎหมายซึ่งขณะนี้มีการโฆษณาชวนเชื่ออยู่มาก
ทางธนาคารแห่งประเทศไทยโดยศูนย์คุ้มครองผู้ใช้บริการทางการเงิน(ศคง.)จึงได้ออกคำแนะนำ“กู้ออนไลน์ต้องรู้ทันโจร”เพื่อให้ประชาชนตรวจสอบให้แน่ชัดก่อนยื่นกู้ออนไลน์จะได้ไม่เสี่ยงตกเป็นเหยื่อมิจฉาชีพหรือต้องแบกภาระดอกเบี้ยสูงเกินจริงหรือการทวงถามหนี้โหด โดยก่อนจะตัดสินใจกู้ขอให้พิจารณาดังนี้
1.แยกแยะแอปเงินกู้หากเป็นแอปกู้เงินถูกกฎหมายจะให้เงินกู้เต็มจำนวนและคิดอัตราดอกเบี้ยไม่เกินที่กำหนดหากเป็นแอปเงินกู้นอกระบบต้องระวัง!เพราะได้เงินไม่เต็มจำนวนแต่ต้องจ่ายคืนเต็มพร้อมดอกเบี้ยและค่าปรับที่สูงมีระยะเวลาชำระคืนสั้นทวงหนี้โหดแบบข่มขู่คุกคามส่วนแอปเงินกู้ปลอมนั้นจะหลอกให้เราโอนเงินไปก่อนอ้างเป็นค่าใช้จ่ายและยังหลอกให้โอนเรื่อยๆแต่สุดท้ายไม่ได้ให้กู้จริง
2.ไม่แน่ใจอย่างเพิ่งคลิกให้ตรวจสอบรายชื่อผู้ให้บริการก่อนและโทรติดต่อสอบถามสามารถตรวจสอบแอปเงินกู้ในเว็บไซต์ของแบงก์ชาติ
3.เลือกดาวน์โหลดแอปที่ปลอดภัยป้องกันการแฝงไวรัสหรือมัลแวร์ที่จะมาล้วงข้อมูลส่วนตัว
4.อย่าลืมอ่านเงื่อนไขก่อนกู้เช่นอัตราดอกเบี้ยระยะเวลาผ่อนชำระและวิธีคืนเงินกู้
“ขอให้ประชาชนตรวจสอบข้อมูลให้ดีทุกครั้งก่อนตัดสินใจกู้เงินเพราะอาจจะตกเป็นเหยื่อของมิจฉาชีพได้โดยไม่รู้ตัวแนะประชาชนเช็กความน่าเชื่อถือของแหล่งกู้เงินเจากเว็บไซต์ธนาคารแห่งประเทศไทยเพื่อป้องกันไม่ให้ทุกคนต้องเป็นหนี้ท่วมและเสี่ยงกับการโดนล้วงข้อมูล”นางสาวรัชดาฯย้ำ
—————-
วันพฤหัสบดีที่ 17 มิถุนายน 2564
กระทรวงวัฒนธรรมน้อมนำพระบรมราโชบายและพระราชปณิธานของพระบาทสมเด็จพระวชิรเกล้าเจ้าอยู่หัว ในการทรงงานตามแนวพระราชดำริของสมเด็จพระบรมชนกนาถ เพื่อส่งเสริมเยาวชนและประชาชน
กระทรวงวัฒนธรรมน้อมนำพระบรมราโชบายและพระราชปณิธานของพระบาทสมเด็จพระวชิรเกล้าเจ้าอยู่หัว ในการทรงงานตามแนวพระราชดำริของสมเด็จพระบรมชนกนาถ เพื่อส่งเสริมเยาวชนและประชาชน ให้เกิดความภาคภูมิใจในมรดกทางวัฒนธรรมของชาติและใช้ภาษาไทยอย่างถูกต้อง
กระทรวงวัฒนธรรมน้อมนำพระบรมราโชบายและพระราชปณิธานของพระบาทสมเด็จพระวชิรเกล้าเจ้าอยู่หัว ในการทรงงานตามแนวพระราชดำริของสมเด็จพระบรมชนกนาถ เพื่อส่งเสริมเยาวชนและประชาชน ให้เกิดความภาคภูมิใจในมรดกทางวัฒนธรรมของชาติและใช้ภาษาไทยอย่างถูกต้อง
นายอิทธิพล คุณปลื้ม รัฐมนตรีว่าการกระทรวงวัฒนธรรม (รมว.วธ.) เปิดเผยว่า เมื่อเร็วๆ นี้ได้เป็นประธานการประชุมคณะอนุกรรมการวันภาษาไทยแห่งชาติ 29 กรกฎาคม ครั้งที่ 1/2564 ผ่านระบบประชุมทางไกลออนไลน์ โดยที่ประชุมเห็นชอบให้จัดงานวันภาษาไทยแห่งชาติ พุทธศักราช 2564 เพื่อน้อมนำพระบรมราโชบายและพระราชปณิธานของพระบาทสมเด็จพระวชิรเกล้าเจ้าอยู่หัวในการทรงงานเพื่อสืบสาน รักษาและต่อยอด แนวพระราชดำริด้านภาษาไทยของพระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร มาดำเนินการ ซึ่งคณะรัฐมนตรี (ครม.) มีมติให้วันที่ 29 กรกฎาคมของทุกปีเป็น“วันภาษาไทยแห่งชาติ”เพื่อสร้างความรู้ความเข้าใจ ความภาคภูมิใจในมรดกทางวัฒนธรรมของชาติด้านภาษาและวรรณกรรม รวมถึงส่งเสริมการใช้ภาษาไทยอย่างถูกต้องทั้งในด้านการฟัง การพูด การอ่าน และการเขียนให้แก่เด็ก เยาวชนและประชาชน
รัฐมนตรีว่าการกระทรวงวัฒนธรรม กล่าวอีกว่า วธ.ได้บูรณาการความร่วมมือกับหน่วยงานภาครัฐ เอกชน สถานศึกษาและเครือข่ายทางวัฒนธรรม จัดกิจกรรมวันภาษาไทยแห่งชาติ พุทธศักราช 2564ทั้งส่วนกลางและส่วนภูมิภาค ประกอบด้วยการคัดเลือกผู้ใช้ภาษาไทยสร้างสรรค์ดีเด่น การคัดเลือกปูชนียบุคคลด้านภาษาไทย ผู้ใช้ภาษาไทยดีเด่น ผู้ใช้ภาษาถิ่นดีเด่น และผู้มีคุณูปการต่อการใช้ภาษาไทย และคัดเลือกเยาวชนผู้ใช้ภาษาไทยดีเด่น ที่มีความสามารถด้านการพูด การอ่าน การเขียน การประกวดเพลงเพชรในเพลง การจัดทำวีดิทัศน์ส่งเสริมการใช้ภาษาไทยของสถานเอกอัครราชทูตประจำประเทศไทย การจัดทำวีดิทัศน์รณรงค์ส่งเสริมการใช้ภาษาไทย การประกวดคำขวัญวันภาษาไทยแห่งชาติการประกวดสื่อสร้างสรรค์วันภาษาไทยแห่งชาติ พุทธศักราช ๒๕๖๔ หัวข้อ “ตระหนัก รักษ์ ภาษาไทย” การเสวนาทางวิชาการด้านภาษาไทย กิจกรรมส่งเสริมการใช้ภาษาไทยอย่างถูกต้องและจัดพิมพ์หนังสือเก่าหายาก “ปทานุกรมและอักษรนิติ (แบบเรียนไทยสมัยรัชกาลที่ 4)”
นายอิทธิพล กล่าวด้วยว่า วธ.เตรียมจัดงานวันภาษาไทยแห่งชาติขึ้นในเดือนกรกฎาคมนี้ ณ หอประชุมใหญ่ศูนย์วัฒนธรรมแห่งประเทศไทยโดยจะมีพิธีมอบโล่เกียรติยศและโล่รางวัลแก่หน่วยงาน และผู้ได้รับรางวัลด้านภาษาไทย ผู้ชนะการประกวดต่างๆ และศิลปินผู้ได้รับรางวัลเพชรในเพลง รวมทั้งมีนิทรรศการวันภาษาไทยแห่งชาติ นิทรรศการแสดงผลงานของผู้ได้รับรางวัลด้านภาษาไทยและเพชรในเพลงและการแสดงของศิลปินเพชรในเพลง การแสดงศิลปวัฒนธรรม โดยมีการถ่ายทอดสด (Live) ผ่านทางเพจเฟสบุ๊กกระทรวงวัฒนธรรม ทั้งนี้ การเตรียมจัดงานในครั้งนี้ได้กำชับให้ทุกฝ่ายที่เกี่ยวข้องยึดมาตรการของศูนย์บริหารสถานการณ์การแพร่ระบาดของโรคติดเชื้อไวรัสโคโรนา 2019 (โควิด-19) อย่างเคร่งครัดเพื่อป้องกันการแพร่ระบาดของโรคโควิด-19
วันอังคารที่ 21 มิถุนายน 2565
รมว.เฮ้ง เผยข่าวดี ตลาดแรงงานไต้หวันเปิดแล้ว! พร้อมรับแรงงานภาคการผลิต และภาคก่อสร้างจำนวนมาก
นายสุชาติ ชมกลิ่น รัฐมนตรีว่าการกระทรวงแรงงาน เปิดเผยว่า พล.อ.ประยุทธ์ จันทร์โอชา นายกรัฐมนตรี และพล.อ.ประวิตร วงษ์สุวรรณ รองนายกรัฐมนตรี ซึ่งกำกับดูแลกระทรวงแรงงานมีนโยบายส่งเสริมการมีงานทำให้กับคนไทยทุกกลุ่มทั้งการทำงานอย่างมั่นคงภายในประเทศไทย
และการเพิ่มโอกาสของแรงงานไทยในต่างประเทศหลังสถานทั่วโลกเริ่มคลี่คลาย ซึ่งตลาดแรงงานไต้หวันเป็นอีก 1 ตลาดที่เริ่มเปิดรับแรงงานไทยกลับเข้าไปทำงานในประเทศ โดยข้อมูลจากสนร.ไทเปและเกาสงระบุว่า ตั้งแต่วันที่ 1 ต.ค. 64 - 16 มิ.ย. 65 มีนายจ้าง/สถานประกอบการ ทั้งสิ้นจำนวน 2,374 ราย ยื่นเอกสารขอจ้างแรงงานไทย จำนวน 20,195 ราย แบ่งเป็นแรงงานไทยภาคการผลิต 15,941 ราย ภาคก่อสร้าง 4,099 ราย ภาคเกษตร 83 ราย และผู้อนุบาล 67 ราย โดยหลังจากนี้คาดว่ายังมีความต้องการแรงงานทั้งภาคการผลิตและภาคก่อสร้างจำนวนมาก เนื่องจากไต้หวันมีการสร้างและพัฒนาระบบขนส่งมวลชนสาธารณะ ทั้งการก่อสร้างอาคารผู้โดยสาร อาคารท่าอากาศยานนานาชาติเถาหยวน รถไฟฟ้าสายสีเขียว และโรงไฟฟ้า
“ปัจจุบัน ไต้หวันมีมาตรการให้แรงงานต่างชาติ เมื่อเดินทางไปถึงจะต้องกักตัว 3 วัน และสังเกตอาการอีก 4 วัน รวมวันกักตัวเป็น 7วัน ตามมาตรการของศูนย์บัญชาการควบคุมโรคไต้หวัน (CECC)โดยเมื่อวันศุกร์ที่ผ่านมา (17 มิ.ย. 65) มีแรงงานไทย จำนวน 39 คน เดินทางไปทำงานเป็นพนักงานผลิตชิ้นส่วนอิเล็กทรอนิกส์กับนายจ้างต่างประเทศ Pan Jit International ซึ่งประกอบกิจการประเภทอุตสาหกรรม การผลิต ซ่อมแซมและติดตั้งเครื่องจักรกลไฟฟ้าหรืออิเล็กทรอนิกส์ โดยมีระยะเวลาการทำงาน 3 ปี มีรายได้เดือนละ 25,250 เหรียญไต้หวัน หรือประมาณ 29,886 บาท (ขึ้นอยู่กับอัตราแลกเปลี่ยนขณะนั้น) โดยก่อนเดินทางแรงงานทั้งหมดได้ผ่านการอบรมคนหางานก่อนการเดินทางไปทำงานต่างประเทศกับกรมการจัดหางาน และซื้อกองทุนเพื่อช่วยเหลือคนหางานไปทำงานในต่างประเทศ นอกจากนี้จะมีการจัดส่งแรงงานไทยไปทำงานภาคก่อสร้างในช่วงเดือนกรกฎาคม – สิงหาคม 2565 อีกกว่า 90 คน”รัฐมนตรีว่าการกระทรวงแรงงานกล่าว
ด้านนายไพโรจน์ โชติกเสถียร อธิบดีกรมการจัดหางานกล่าวว่า ขอฝากถึงแรงงานไทยทุกคนที่ประสงค์เดินทางไปทำงานไต้หวันและประเทศอื่นๆ เลือกเดินทางอย่างถูกต้องตามกฎหมาย ซึ่งมี 5 วิธี ได้แก่ บริษัทจัดหางานจัดส่ง กรมการจัดหางานจัดส่ง เดินทางด้วยตนเอง นายจ้างในประเทศไทยพาลูกจ้างไปทำงาน และนายจ้างในประเทศไทยส่งลูกจ้างไปฝึกงาน ซึ่งในกรณีของไต้หวัน มักเป็นการไปทำงานโดยบริษัทจัดหางานที่ได้รับอนุญาตจากกรมการจัดหางานเป็นผู้จัดส่ง ขอให้คนหางานตรวจสอบรายชื่อบริษัทจัดหางานที่ได้รับอนุญาต ทาง www.doe.go.th/ipd นอกจากนี้ยังแนะนำให้คนหางาน สมัครเป็นสมาชิกกองทุนเพื่อช่วยเหลือคนหางานไปทำงานในต่างประเทศ เพราะหากประสบปัญหาในต่างประเทศ อาทิ เจ็บป่วย ถูกเลิกจ้าง ถูกทอดทิ้งในต่างประเทศ ประสบปัญหาจากภัยสงคราม โรคระบาด หรือแม้กระทั่งเสียชีวิตในต่างประเทศ หลังตรวจสอบและพบว่ามีคุณสมบัติครบถ้วนตามหลักเกณฑ์สมาชิกกองทุนที่ยังอยู่ในความคุ้มครองจะได้รับสิทธิประโยชน์จากกองทุนเพื่อช่วยเหลือคนหางานไปทำงานในต่างประเทศ
วันพุธที่ 9 มีนาคม 2565
ครม.เห็นชอบความร่วมมือด้านแรงงานรอบอ่าวอาหรับ Abu Dhabi Dialogue จับมือพัฒนาขีดความสามารถ คุณภาพชีวิต และความเป็นอยู่ของแรงงาน
ครม.เห็นชอบความร่วมมือด้านแรงงานรอบอ่าวอาหรับ Abu Dhabi Dialogue จับมือพัฒนาขีดความสามารถ คุณภาพชีวิต และความเป็นอยู่ของแรงงาน
วันนี้ (9 มีนาคม 2565) นางสาวรัชดา ธนาดิเรก รองโฆษกประจำสำนักนายกรัฐมนตรี เปิดเผยหลังการประชุมคณะรัฐมนตรี (ครม.) เมื่อวานนี้ (8 มีนาคม 2565) ว่า ครม.เห็นชอบร่างปฏิญญาร่วมของการประชุมระดับรัฐมนตรี Abu Dhabi Dialogue ครั้งที่ 6 (The Joint Declaration of the Abu Dhabi Dialogue Sixth Consultation) ตามที่กระทรวงแรงงานเสนอ ซึ่งการประชุม ADD นี้ เป็นการประชุมหารือระหว่างประเทศสมาชิกกระบวนการโคลัมโบ (ประเทศผู้ส่งแรงงาน) 12 ประเทศ ได้แก่ อัฟกานิสถาน บังกลาเทศ กัมพูชา จีน อินเดีย อินโดนีเซีย เนปาล ปากีสถาน ฟิลิปปินส์ ศรีลังกา ไทย และเวียดนาม กับกลุ่มประเทศรอบอ่าวอาหรับผู้รับแรงงาน รวม 7 ประเทศ ได้แก่ บาห์เรน คูเวต โอมาน กาตาร์ ซาอุดีอาระเบีย สหรัฐอาหรับเอมิเรตส์ และเยเมน โดยมีวัตถุประสงค์เพื่อแลกเปลี่ยนข้อมูล พัฒนาขีดความสามารถ ส่งเสริมความร่วมมือทางวิชาการ รวมถึงการพัฒนาคุณภาพชีวิต และความเป็นอยู่ของแรงงาน ณ ประเทศปลายทาง เพื่อให้การเคลื่อนย้ายแรงงานที่ไปทำงานตามสัญญาจ้างชั่วคราวเกิดประโยชน์สูงสุดต่อประเทศต้นทางที่ส่งออกและประเทศปลายทางที่รับแรงงาน
ร่างปฏิญญาร่วมฉบับนี้ มีขอบเขตความร่วมมือระหว่างประเทศสมาชิกใน 5 ประเด็นสำคัญ ดังนี้
1.การพัฒนาการเข้าถึงกระบวนการยุติธรรมของแรงงานที่มีสัญญาจ้างชั่วคราว เช่น สนับสนุนให้มีโครงการเพื่อแบ่งปันความรู้ระหว่างประเทศสมาชิกเกี่ยวกับการนำเครื่องมืออิเล็กทรอนิกส์มาใช้เป็นระบบการแก้ปัญหาข้อพิพาทอย่างมีประสิทธิภาพ โดยมุ่งสร้างระบบที่เอื้อให้เข้าถึงได้อย่างเท่าเทียม ตลอดจนมีการแบ่งปันบทเรียนทางนโยบายที่ได้รับระหว่างประเทศสมาชิก ADD และอื่นๆ รวมทั้งสนับสนุนให้ประเทศสมาชิกพิจารณาขยายขอบเขตระบบการคุ้มครองด้านค่าจ้างให้ครอบคลุมแรงงานที่มีสัญญาจ้างชั่วคราว
2.การอำนวยความสะดวกและยกระดับการเคลื่อนย้ายฝีมือแรงงานและการเทียบคุณวุฒิแรงงานระหว่างประเทศผู้รับและประเทศผู้ส่งแรงงาน เพื่อตอบสนองต่อภูมิทัศน์ที่เปลี่ยนแปลงไปของงาน เช่น การศึกษาเพื่อวิเคราะห์บทเรียนที่ได้รับ โดยมุ่งเน้นไปที่ประเด็นความต้องการทักษะแรงงาน รวมทั้งพัฒนาทักษะที่สอดคล้องในระดับภูมิภาคระหว่างคู่เจรจา เพื่อให้ตรงกับความต้องการและประเด็นที่ให้ความสำคัญของประเทศสมาชิก ADD
3.การแก้ไขปัญหาข้อท้าทายที่เกิดจากการระบาดของโรคโควิด-19 เช่น การศึกษาความเป็นไปได้ในการพัฒนาแพลตฟอร์มในการแบ่งปันข้อมูลเกี่ยวกับมาตรการด้านสุขภาพ ในการรับหรือส่งคืนแรงงานที่มีสัญญาจ้างชั่วคราวระหว่างประเทศสมาชิก ADD โดยอำนวยความสะดวกให้มีการสื่อสารโดยใช้ภาษาถิ่นของแรงงานเชื้อชาติต่างๆ
4.การบูรณาการเพศภาวะในนโยบายด้านการส่งเสริมการจ้างงาน เช่น การศึกษาวิจัยเกี่ยวกับความต้องการแรงงานสตรีในตลาดแรงงานทั้งในปัจจุบันและอนาคต โดยเฉพาะในสาขาอาชีพที่เกี่ยวข้องกับเทคโนโลยีและการมีส่วนร่วมในกำลังแรงงานของแรงงานสตรีภายในประเทศสมาชิก ADD
5.การส่งเสริมความร่วมมือภายในภูมิภาค ระหว่างภูมิภาคและระหว่างประเทศ เช่น อาศัยความร่วมมือของประธานและเลขาธิการของโครงการต่างๆ ในการชี้แนะด้านโอกาสและแนวทางการปฏิบัติในด้านต่างๆ เช่น ความร่วมมือระหว่างรัฐบาล โดยมุ่งเน้นไปที่การนำข้อตกลงระหว่างประเทศเพื่อการโยกย้ายถิ่นฐานที่ปลอดภัย เป็นระเบียบ และปกติไปปฏิบัติ รวมถึงส่งเสริมให้มีการแบ่งปันข้อมูลและประสบการณ์ระหว่างกัน
---------------
วันพุธที่ 8 กันยายน 2564
ประกาศ ขสมก. ประจำวันที่ 8 กันยายน 2564​ พบพนักงานติดเชื้อไวรัส COVID-19 จำนวน​ 10 ราย
ประกาศ ขสมก. ประจำวันที่ 8 กันยายน 2564​ พบพนักงานติดเชื้อไวรัส COVID-19 จำนวน​ 10 ราย
1) พนักงานเก็บค่าโดยสารรถธรรมดา สาย 2 เพศหญิง อายุ 43 ปี
2) พนักงานเก็บค่าโดยสารรถปรับอากาศ สาย 145 เพศหญิง อายุ 46 ปี
3) พนักงานเก็บค่าโดยสารรถธรรมดา สาย 525 เพศหญิง อายุ 57 ปี (ปัจจุบันปฏิบัติหน้าที่ตรวจวัดอุณหภูมิร่างกายของพนักงาน ณ อู่สวนสยาม)
4) พนักงานขับรถโดยสารธรรมดา สาย 82 เพศชาย อายุ 46 ปี
5) พนักงานเก็บค่าโดยสารรถธรรมดา สาย 77 เพศหญิง อายุ 36 ปี
6) พนักงานขับรถโดยสารธรรมดา สาย 96 เพศชาย อายุ 25 ปี
7) พนักงานเก็บค่าโดยสารรถปรับอากาศ สาย A1 เพศหญิง อายุ 53 ปี
8) พนักงานขับรถโดยสารธรรมดา สาย 180 เพศหญิง อายุ 30 ปี
9) พนักงานเก็บค่าโดยสารรถปรับอากาศ สาย 140 เพศหญิง อายุ 43 ปี
10) พนักงานธุรการจ่ายงาน สาย 503 อู่รังสิต เขตการเดินรถที่ 1 เพศหญิง อายุ 26 ปี
วันอังคารที่ 28 ธันวาคม 2564
สมาคมแม่บ้านมหาดไทยคว้ารางวัลขวัญใจประชาชนจากการประกวดขวัญใจกาชาดประจำปี 2564 ด้วยยอดบริจาคกาชาดกว่า 1.43 ล้านบาท
สมาคมแม่บ้านมหาดไทยคว้ารางวัลขวัญใจประชาชนจากการประกวดขวัญใจกาชาดประจำปี 2564 ด้วยยอดบริจาคกาชาดกว่า 1.43 ล้านบาท
เมื่อวันที่ 27 ธ.ค. 64 ดร.วันดี กุญชรยาคง จุลเจริญ นายกสมาคมแม่บ้านมหาดไทย เปิดเผยว่า สภากาชาดไทย ได้จัดการประกวดขวัญใจกาชาด ประจำปี 2564 ในการงานกาชาดออนไลน์ ประจำปี 2564 “ประสบการณ์สนุก สร้างสุขทุกมิติ #Fun(D) Fair x Sharing” โดยสมาคมแม่บ้านมหาดไทย ได้คัดเลือก นางสาววิสุดา วิเชียรศิลป์ หรือน้องดรีม อายุ 27 ปี เข้าประกวดขวัญใจงานกาชาด ประจำปี 2564 มีสาวงามเข้าร่วมประกวด 20 คน พร้อมเชิญชวนพี่น้องประชาชนร่วมมอบดอกไม้ให้กับผู้เข้าประกวด 1 ดอก เท่ากับบริจาค 10 บาท เพื่อนำเงินสมทบทุนบำรุงสภากาชาดไทย
ดร.วันดี กุญชรยาคง จุลเจริญ นายกสมาคมแม่บ้านมหาดไทย กล่าวว่า สภากาชาดไทยได้มีการจัดการประกวดขวัญใจกาชาดรอบสุดท้าย เมื่อคืนนี้ (26 ธ.ค. 2564) ซึ่งผลปรากฏว่า นางสาววิสุดา วิเชียรศิลป์ ตัวแทนสมาคมแม่บ้านมหาดไทย คว้า "รางวัลขวัญใจประชาชน" จากการประกวดขวัญใจงานกาชาด ประจำปี 2564 ได้รับดอกไม้จากการโหวต จำนวน 143,857 ดอก คิดเป็นเงินบริจาค จำนวน 1,438,570 บาท บำรุงสภากาชาดไทย และน้องดรีมจะต้องทำหน้าที่ทูตแห่งการให้ประชาสัมพันธ์บทบาทภารกิจของสภากาชาดไทย อีกทั้งเชิญชวนพี่น้องประชาชนได้ร่วมบริจาคเงิน โลหิต อวัยวะ ให้กับสภากาชาดไทยตลอดปีอีกด้วย
"ขอขอบคุณพี่น้องประชาชนทุกท่าน รวมถึงภาคีเครือข่ายทุกภาคส่วน ที่ได้ให้การสนับสนุนและร่วมโหวตน้องดรีม เป็นขวัญใจประชาชนในงานกาชาด ประจำปี 2564 เป็นเงินกว่า 1.43 ล้านบาท ซึ่งเงินทุกบาทจากการร่วมโหวตดอกไม้นี้ ถือเป็นมหากุศลที่ยิ่งใหญ่ที่พวกเราชาวไทยได้ร่วมกันโดยเสด็จพระราชกุศล สมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี องค์อุปนายิกาผู้อำนวยการ สภากาชาดไทย เพื่อช่วยเหลือผู้ตกทุกข์ได้ยากกับสภากาชาดไทย เราช่วยกาชาด กาชาดช่วยเรา ต่อไป" ดร.วันดี กล่าวในตอนท้าย
ด้าน นายสุทธิพงษ์ จุลเจริญ ปลัดกระทรวงมหาดไทย กล่าวว่า กระทรวงมหาดไทย ขอเชิญชวนพี่น้องประชาชนร่วมเที่ยวชมนิทรรศการ ร่วมกิจกรรม และจับจ่ายใช้สอยในงานกาชาดออนไลน์ ประจำปี 2564 “ประสบการณ์สนุก สร้างสุขทุกมิติ #Fun(D) Fair x Sharing” วันสุดท้ายในวันนี้ (27 ธ.ค.64) ทางเว็บไซต์ www.งานกาชาด.com หรือ www.redcrossfair.com ซึ่งมีของรางวัลมากมายให้ลุ้นรับโชค โดยในส่วนของร้านสมาคมแม่บ้านมหาดไทย มีสินค้าคุณภาพจากจังหวัดต่าง ๆ ทั่วประเทศหลายรายการ มาจัดจำหน่าย เพื่อนำรายได้สมทบทุนสภากาชาดไทย และในเวลา 14.00 น. วันนี้ จะเป็นการหมุนวงล้อสลากบำรุงสภากาชาดไทย ประจำปี 2564 โดยทุกท่านสามารถรับชมและลุ้นรางวัลได้ทางเว็บไซต์งานกาชาดดังกล่าว
วันพุธที่ 8 กันยายน 2564
ศบค. ชี้แจงจำนวนการตรวจ การแยกผล ATK จำนวนการฉีดวัคซีนของไทย และช่องทางให้ชาวต่างชาติเข้าถึงการรับวัคซีน
ศบค. ชี้แจงจำนวนการตรวจ การแยกผล ATK จำนวนการฉีดวัคซีนของไทย และช่องทางให้ชาวต่างชาติเข้าถึงการรับวัคซีน
วันนี้ (8 ก.ย. 2564) เวลา 12.30 น. การแถลงข่าว ศูนย์บริหารสถานการณ์ โควิด-19 (ศบค.) นายแพทย์ เศวตสรร นามวาท ผู้อำนวยการกองควบคุมโรคและภัยสุขภาพในภาวะฉุกเฉิน กรมควบคุมโรค ได้แถลงข่าว และได้ตอบคำถามต่อกรณีต่างๆ ดังต่อไปนี้
1. กรณีการตรวจที่มีการตั้งข้อสังเกตว่า ใช้การตรวจหาเชื้อน้อยไปจึงส่งผลให้ยอดผู้ติดเชื้อลดลงหรือไม่ ชี้แจงว่าการตรวจหาเชื้อที่ผ่านมา โดยเฉพาะในช่วงเดือนสิงหาคมที่พบผู้ป่วยมากขึ้น ทำให้มีกลุ่มผู้สัมผัสเสี่ยงสูงเกิดขึ้นตามจำนวน การตรวจหาเชื้อจึงต้องเพิ่มมากขึ้นตามไปด้วย ซึ่งขณะนี้ มีจำนวนผู้ป่วยลดน้อยลง กลุ่มสัมผัสเสี่ยงสูงหรือผู้ใกล้ชิดต่าง ๆ จึงลดลงตามลำดับ ถือเป็นธรรมชาติของการระบาดในลักษณะดังกล่าว เมื่อผู้ป่วยลดลง ผู้ที่ต้องการตรวจหาเชื้อก็ลดลง ส่งผลต่ออัตราการตรวจในภาพรวม อย่างไรก็ตามภาครัฐยังคงเน้นการตรวจเชิงรุกอย่างต่อเนื่อง ซึ่งหากมีอาการมีปัญหาเกี่ยวกับทางเดินหายใจ เข้าถึงการตรวจได้ หรือหากไม่มีอาการ แต่ใกล้ชิดผู้ป่วย เป็นผู้สัมผัสก็สามารถเข้ารับการตรวจได้
2. ในส่วนกรณีการไม่นำผลตรวจของ ATK มารวมกับจำนวนผู้ติดเชื้อนั้น ยืนยันว่า เป็นการพิจารณาตามหลักทางวิชาการที่นิยามคำจัดความของผู้ติดเชื้อโควิด-19 ซึ่งอ้างอิงตามหลักปฏิบัติขององค์การอนามัยโลก ทั้งนี้ การแยกจำนวนผู้ติดเชื้อทั้งสองส่วน ภาครัฐได้ติดตามควบคู่กันไปเพื่อใช้วิเคราะห์แนวโน้มและสถานการณ์ที่เกิดขึ้น ซึ่งไม่มีการปิดบังข้อมูลแต่อย่างใด
3. ประเด็นคำถามจากช่อง 3 กรณีมีนักวิชาการตั้งคำถามเรื่องการรายงานตัวเลขการฉีดวัคซีนของศบค. ที่ระบุว่า ไทยสามารถฉีดวัคซีนให้ประชาชน เข็มที่ 1 ถึง 50.5% นั้น ขอเรียนว่า ในการทำงานจะมีการติดตามในหลายรูปแบบว่าทำงานใกล้เป้าหมายหรือยัง โดยคำว่า 50% ตรงนั้นเป็นกระดานอันหนึ่งที่เราอยากจะฉีดให้มีภูมิคุ้มกันหมู่ 70% ของคนประมาณ 70 ล้านคน หรือก็คือ 50 ล้านคน เราเดินทางไปถึงครึ่งทางหรือยัง ตัว 50% ก็คือ จุดที่เราฉีดเข็ม 1 ประมาณ 25 ล้านคน ขอนำเรียนแนวคิด และขอบคุณ พร้อมจะนำไปปรับปรุงในการนำเสนอให้มีรายละเอียด อธิบายเข้าไปให้รู้ชัด เพื่อไม่ให้เกิดความสับสน ทั้งนี้ ในภาพรวมที่อยากจะเรียนคือ ในส่วนของเข็มที่ 1 ที่เราฉีดไปแล้ว คือ 36% ของประชากร
4. คำถามสุดท้าย ตอนนี้ชาวต่างชาติที่อยู่ในประเทศไทยสามารถเดินทางไปฉีดวัคซีนได้ที่ไหนบ้าง นายแพทย์ เศวตสรรฯ กล่าวว่า สำหรับพี่น้องชาวต่างชาติที่อาศัยอยู่ในประเทศไทยอย่างถูกต้องตามกฎหมาย สามารถลงทะเบียนเข้ารับวัคซีนได้ใน 2 ช่องทาง คือ 1. เว็บไซต์ expatvac.consular.go.th ลงทะเบียนกับกระทรวงการต่างประเทศ 2. Application “vaccine บางซื่อ” ของศูนย์ฉีดวัคซีนกลางบางซื่อ อยากเชิญชวนพี่น้องชาวต่างชาติที่อาศัยอยู่ในประเทศไทยอย่างถูกต้องตามกฎหมาย ท่านสามารถขอเข้ารับการฉีดวัคซีน โดยจะมีการจัดการนัดหมาย เพื่อให้ไปฉีดโดยไม่แออัด และเข้าถึงได้โดยง่าย
วันอังคารที่ 30 พฤศจิกายน 2564
รมว.ยุติธรรม เข้าเยี่ยมคารวะประธานศาลฎีกา
รมว.ยุติธรรม เข้าเยี่ยมคารวะประธานศาลฎีกา
ในวันอังคารที่ ๓๐ พฤศจิกายน ๒๕๖๔ เวลา ๑๔.๐๐ น. ณ ห้องรับรอง ๑ ชั้น ๔ ศาลฎีกา กรุงเทพฯ นายสมศักดิ์ เทพสุทิน รัฐมนตรีว่าการกระทรวงยุติธรรม พร้อมด้วย ศาสตราจารย์พิเศษวิศิษฏ์ วิศิษฏ์สรอรรถ ปลัดกระทรวงยุติธรรม และนายวิชัย ไชยมงคล เลขาธิการ ป.ป.ส. เข้าเยี่ยมคารวะ นางสาวปิยกุล บุญเพิ่ม ประธานศาลฎีกา ในโอกาสเข้ารับตำแหน่งใหม่ และหารือข้อราชการประเด็นต่าง ๆ ร่วมกัน เพื่อประสานความร่วมมือด้านกระบวนการยุติธรรมระหว่าง ๒ หน่วยงาน
วันพฤหัสบดีที่ 4 พฤศจิกายน 2564
เตือน! ผู้จำหน่ายเนื้อสัตว์ไม่บริสุทธิ์ (ฝีหนอง - เจอเข็ม - มีสี - มีกลิ่นผิดปกติ) มีโทษทั้งจำและปรับ
....
กรมปศุสัตว์ แจ้งเตือนไปยังผู้จำหน่ายเนื้อสัตว์ ไม่ว่าจะเป็นแผงจำหน่าย หรือร้านอาหารที่นำเนื้อสัตว์มาให้บริการหรือปรุงเป็นอาหาร หากจำหน่ายเนื้อสัตว์ที่ไม่มีคุณภาพ เช่น เป็นฝีหนอง เจอเข็ม มีสี หรือมีกลิ่นผิดปกติ เป็นต้น ถือว่าเป็นการจำหน่ายอาหารที่ไม่บริสุทธิ์
.
หากยังฝ่าฝืนจำหน่ายเนื้อสัตว์ลักษณะดังกล่าว จะเข้าข่ายความผิดตาม พ.ร.บ.อาหาร พ.ศ. 2522 มีโทษจำคุกไม่เกิน 2 ปี หรือปรับไม่เกิน 2 หมื่นบาท และควรรับผิดชอบเปลี่ยนเนื้อสัตว์ เป็นเนื้อสัตว์ที่มีคุณภาพให้แก่ลูกค้า
.
ทั้งนี้ มีข้อแนะนำดี ๆ สำหรับร้านอาหาร และผู้บริโภคควรเลือกสถานที่จำหน่ายเนื้อสัตว์ที่มีตราสัญลักษณ์ “ปศุสัตว์ OK” ซึ่งเป็นการการันตีว่า เนื้อสัตว์เหล่านั้น เป็นสินค้าคุณภาพและปลอดภัย
.
สอบถามข้อมูลเพิ่มเติมได้ที่ :
วันอังคารที่ 17 พฤษภาคม 2565
รัฐบาลจัดโครงการ Unfolding BKK รับเปิดประเทศ
วันอังคารที่ 17 พฤษภาคม 2565
ต่อจากนี้ไป ขอเชิญรับฟังไทยคู่ฟ้า ค่ะ
รัฐบาลเดินหน้าฟื้นฟูการท่องเที่ยวตามนโยบายเปิดประเทศเต็มรูปแบบโดยจัดโครงการ Unfolding
Bangkok ใช้ศิลปะและวัฒนธรรมสร้างประสบการณ์ใหม่แก่นักท่องเที่ยวในช่วงเดือน มิ.ย.2565 – ม.ค.2566
เช่น กิจกรรมแสดงดนตรีช่วงสุดสัปดาห์ที่สวนเบญจกิติและห้างสรรพสินค้าย่านราชประสงค์ กิจกรรม
Greeting Bangkok เล่าเรื่องพระพุทธศาสนา สถาปัตยกรรมของวัดในย่านพระนครและฝั่งธนบุรี
รวมถึงเปิดพื้นที่ที่ไม่ได้เปิดให้เข้าชมบ่อย ๆ เช่น พิพิธภัณฑ์ อาคารสำคัญของราชการ
ตลอดจนประดับตกแต่งสร้างสีสันแก่แม่น้ำเจ้าพระยาและสถานีรถไฟหัวลำโพง
โดยคาดว่าจะสามารถดึงดูดนักท่องเที่ยวต่างชาติได้วันละ 20,000 คน
สร้างรายได้จากการท่องเที่ยวตลอดทั้งปีรวม 1.3 – 1.8 ล้านล้านบาท
“สื่อสารภารกิจรัฐบาล” กับสำนักโฆษก สำนักเลขาธิการนายกรัฐมนตรี
วันพุธที่ 1 มิถุนายน 2565
รมว.พม. เปิดเสวนา "เหลียวหลัง แลหน้า การป้องกันและแก้ไขปัญหาการค้ามนุษย์ของประเทศไทย" ปิดจุดอ่อน ย้ำจุดแข็ง เดินหน้าถอนรากถอนโคน
รมว.พม. เปิดเสวนา "เหลียวหลัง แลหน้า การป้องกันและแก้ไขปัญหาการค้ามนุษย์ของประเทศไทย" ปิดจุดอ่อน ย้ำจุดแข็ง เดินหน้าถอนรากถอนโคน
วันนี้ (1 มิ.ย. 65) เวลา 10.00 น.นายจุติ ไกรฤกษ์ รัฐมนตรีว่าการกระทรวงการพัฒนาสังคมและความมั่นคงของมนุษย์ (รมว.พม.)เปิดงานเสวนาวิชาการนำเสนอผลการดำเนินงานป้องกันและแก้ไขปัญหาการค้ามนุษย์ของประเทศไทย หัวข้อ "เหลียวหลัง แลหน้า การป้องกันและแก้ไขปัญหาการค้ามนุษย์ของประเทศไทย" โดยมีนางพัชรีอาระยะกุล ปลัดกระทรวงการพัฒนาสังคมและความมั่นคงของมนุษย์ (ปลัด พม.) กล่าวรายงาน ณ ห้องประชุมปกรณ์ อังศุสิงห์ ชั้น 2 กรมพัฒนาสังคมและสวัสดิการ กระทรวง พม. สะพานขาว กรุงเทพฯ และผ่านสื่ออิเล็กทรอนิกส์ ทั้งนี้ มีผู้ร่วมเสวนา ประกอบด้วย 1) นางสาวแรมรุ้ง วรวัธ รองปลัดกระทรวงการพัฒนาสังคมและความมั่นคงของมนุษย์ นำเสนอผลการดำเนินงานด้านคุ้มครองช่วยเหลือ 2) นายวรรณรัตน์ ศรีสุขใส รองปลัดกระทรวงแรงงาน นำเสนอผลการดำเนินงานด้านป้องกัน 3) พันตำรวจเอก ณรงค์ เทศวิบูลย์ รองผู้บังคับการ กองบังคับการปราบปรามการค้ามนุษย์ กองบัญชาการตำรวจสอบสวนกลาง นำเสนอผลการดำเนินงานด้านดำเนินคดี และ 4) ดร.รัชดา ไชยคุปต์ ผู้แทนไทยด้านสิทธิสตรีในคณะกรรมาธิการอาเซียนว่าด้วยการส่งเสริมและคุ้มครองสิทธิสตรีและสิทธิเด็ก นำเสนอมุมมองอาเซียนกับการแก้ไขปัญหาการค้ามนุษย์ รวมทั้ง ดร.อภิรดี เทียนทอง ผู้จัดการโครงการอาเซียน - ออสเตรเลีย เพื่อต่อต้านการค้ามนุษย์ประจำประเทศไทย เป็นผู้ดำเนินการเสวนา
นายจุติกล่าวว่า การเสวนาในวันนี้ จะเป็นการทบทวนบทบาทของกระทรวง พม. ร่วมกับหุ้นส่วนของเราทุกคนในกระบวนการยุติธรรม กระบวนการป้องกันและปราบปรามการค้ามนุษย์ ตั้งแต่ระดับท้องถิ่น กระทรวงมหาดไทย กระทรวงแรงงาน สำนักงานตำรวจแห่งชาติ ศาล อัยการ และกระทรวงที่เกี่ยวข้อง รวมถึงกระทรวงการต่างประเทศ ทั้งนี้ เราต้องการชี้ให้เห็นว่า จริงๆ แล้ว ประเทศไทยเดินหน้าทำงานมามากสำหรับการป้องกันและปราบปรามการค้ามนุษย์ โดยเฉพาะอย่างยิ่งในช่วง 2ปีที่ผ่านมา ทุกองค์กรได้ทุ่มเทการทำงานอย่างไม่รู้จักเหน็ดเหนื่อย เพื่อให้ประเทศไทยนั้น หมดไปจากปัญหาการค้ามนุษย์ ประการต่อมา เมื่อทบทวนตัวเองแล้ว ต้องมีการประเมินว่าสิ่งที่กระทรวง พม. และทุกกระทรวง ดำเนินการมีมาตรฐานสากลไม่ได้ยิ่งหย่อนไปกว่าประเทศอื่น ทั้งในเรื่องการใช้แรงงานประมง แรงงานเด็ก และวันนี้มีเรื่องการอพยพ การแข่งขันทางการค้า ธุรกิจประมง ซึ่งมีมูลค่าสูง ดังนั้น อาจมีผู้ไม่ประสงค์ดีใช้เรื่องค้ามนุษย์มาเป็นเครื่องมือการต่อรอง การเจรจาระหว่างประเทศ ดังนั้นเราจึงจำเป็นต้องทำงานนี้เพื่อปกป้องประเทศไทย เพื่อดำเนินการป้องกันและปราบปรามการค้ามนุษย์อย่างถอนรากถอนโคน และเราต้องไม่ปฏิเสธความจริงว่า ค่านิยม รสนิยม วิถีปฏิบัติทุกขั้นตอนต้องปรับปรุง เพื่อกำจัดและตัดตอนการค้ามนุษย์อย่างถอนรากถอนโคน
นายจุติกล่าวเพิ่มเติมว่า วันนี้ หวังว่าการเสวนาจะรวบรวมความก้าวหน้า วิธีปฏิบัติ แผนงานที่ผ่านมาในอดีต และทบทวนจุดแข็ง จุดอ่อน เพื่อปิดจุดอ่อน สร้างความเข้มแข็งบนจุดแข็งของประเทศไทย และหวังอีกว่าผลการเสวนาวันนี้ จะช่วยทำให้เราเดินหน้าไปสู่เป้าหมายที่เราต้องการ คือ การป้องกันและปราบปรามการค้ามนุษย์อย่างถอนรากถอนโคน และไม่ให้ประเทศไทยเป็นเหยื่อของการถูกกล่าวหาจากการค้ามนุษย์อีกต่อไป
วันอังคารที่ 9 พฤศจิกายน 2564
นายกฯ ชื่นชมนักเรียนไทยพัฒนากระเบื้องทางเท้าสำหรับผู้พิการจากวัสดุรีไซเคิล คว้าเหรียญทองสิ่งประดิษฐ์ระดับโลก IWA 2021 แนะเป็นแบบอย่างการนำความรู้ช่วยสังคม
นายกฯ ชื่นชมนักเรียนไทยพัฒนากระเบื้องทางเท้าสำหรับผู้พิการจากวัสดุรีไซเคิล คว้าเหรียญทองสิ่งประดิษฐ์ระดับโลก IWA 2021 แนะเป็นแบบอย่างการนำความรู้ช่วยสังคม
(9 พ.ย. 64) นางสาวรัชดา ธนาดิเรก รองโฆษกประจำสำนักนายกรัฐมนตรี เผย พลเอก ประยุทธ์ จันทร์โอชา นายกรัฐมนตรีชื่นชมเด็กนักเรียนไทยที่สามารถคว้าเหรียญทองในการประกวดสิ่งประดิษฐ์ระดับนานาชาติ ในงาน The Innovation Week in Africa (IWA 2021) ซึ่งประกอบด้วย นางสาวพรพิสุทธิ์ ชินอมรพงษ์ นางสาวฤทัยชนก แสงเงินอ่อน และนางสาวรมณ เจียมกิม นักเรียนชั้นมัธยมศึกษาปีที่ 6 โรงเรียนวิทยาศาสตร์จุฬาภรณราชวิทยาลัย สามารถคว้าเหรียญทองจากการแข่งขันด้วยผลงานการพัฒนากระเบื้องทางเท้าสำหรับผู้พิการทางสายตา (เบรลล์บล็อก) จากขยะกล่องนมและยา โดยใช้น้ำยางพาราธรรมชาติชนิดข้นต่อน้ำหนักของกล่องนมUHT ที่ผ่านการทำความสะอาดแล้ว นำมาปั่นละเอียดจนมีลักษณะเป็นเยื่อ จากนั้นทดลองขึ้นรูป ทำให้มีคุณสมบัติที่ดีเหมาะแก่การนำไปใช้งาน มีความทนทาน น้ำหนักเบา สามารถติดตั้งและเคลื่อนย้ายได้ง่าย อีกทั้งยังมีต้นทุนการผลิตที่ไม่สูงมาก สามารถลดค่าใช้จ่ายในการติดตั้งได้ สอดคล้องแนวคิด 3R (Reduce ลดการใช้ Reuse นำกลับมาใช้ซ้ำ Recycle นำมาผลิตและหมุนเวียนกลับมาใช้ใหม่) ซึ่งการนำผลิตภัณฑ์ที่ได้จากการรีไซเคิลมาช่วยดูแลคนพิการนี้ นอกจากจะสามารถลดต้นทุนในการผลิตแล้ว ยังสามารถลดก๊าซเรือนกระจกที่เป็นสาเหตุของภาวะโลกร้อน และเสริมสร้างความปลอดภัยในชีวิตประจำวันให้แก่ผู้พิการได้
“นายกรัฐมนตรีชื่นชมความสำเร็จของนักเรียนไทยที่สามารถนำความรู้ทางวิทยาศาสตร์ไปประจักษ์ในเวทีระดับนานาชาติ และชื่นชมการนำความรู้มาประยุกต์ใช้เพื่อการช่วยเหลือผู้อื่น นี่คือตัวอย่างของนักเรียนที่รักการเรียนรู้ และใช้ความรู้ความสามารถที่มีให้เป็นประโยชน์ต่อสังคม” นางสาวรัชดา กล่าว
วันพฤหัสบดีที่ 9 กันยายน 2564
กระทรวงเกษตรฯ จัดประชุมเตรียมความพร้อมสำหรับการเข้าร่วมการประชุมสุดยอดผู้นำระบบอาหารโลก
กระทรวงเกษตรฯ จัดประชุมเตรียมความพร้อมสำหรับการเข้าร่วมการประชุมสุดยอดผู้นำระบบอาหารโลก
เมื่อวันที่ 8 ก.ย. 64 ดร.ทองเปลว กองจันทร์ ปลัดกระทรวงเกษตรและสหกรณ์ เป็นประธานการประชุมคณะกรรมการประสานงานกับองค์การอาหารและเกษตรแห่งสหประชาชาติและการเกษตรต่างประเทศ ครั้งที่ 2/2564 ผ่านระบบออนไลน์ พร้อมด้วยนายระพีภัทร์ จันทรศรีวงศ์ ในฐานะเลขาธิการสำนักงานประสานงานกับองค์การอาหารและเกษตรแห่งสหประชาชาติและการเกษตรต่างประเทศ เป็นกรรมการ
ทั้งนี้ ในที่ประชุมได้นำเสนอผลการดำเนินงานเพื่อเตรียมความพร้อมสำหรับการเข้าร่วมการประชุมสุดยอดผู้นำระบบอาหารโลก (UN Food Systems Summit 2021: UNFSS) โดย ดร.วนิดา กำเนิดเพ็ชร์ ผู้อำนวยการสำนักการเกษตรต่างประเทศ ในฐานะฝ่ายเลขานุการ และที่ประชุมได้ร่วมกันพิจารณาประเด็นสำคัญในร่างคำกล่าวสุนทรพจน์ของนายกรัฐมนตรีในการประชุม UNFSS ที่จะได้นำเสนอในการประชุม UNFSS ที่จะมีขึ้นในวันที่ 23 กันยายน 2564 เวลา 20.00 และสิ้นสุดเวลา 05.00 น. ของวันที่ 24 กันยายน 2564 (เวลาประเทศไทย) ทั้งนี้ นายธนวรรษ เทียนสิน อัครราชทูต (ฝ่ายเกษตร) ประจำกรุงโรม ได้นำเสนอข้อมูลเกี่ยวกับการประชุม UNFSS เพิ่มเติมต่อที่ประชุมด้วย
วันพุธที่ 24 สิงหาคม 2565
คณะอนุกรรมการพัฒนาการให้บริการ บขส. ลงตรวจสถานีเดินรถอุดรธานี - หนองคาย
ก่อนลุยแผนพัฒนางานด้านบริการให้โดนใจผู้ใช้บริการมากขึ้น สามารถเชื่อมต่อการเดินทางทั้งทางบก ราง อากาศ
เมื่อวันที่ 22 - 23 สิงหาคม 2565 นายอนามัย ดำเนตร ประธานคณะอนุกรรมการพัฒนาการให้บริการ บริษัท ขนส่ง จำกัดนำคณะอนุกรรมการ พร้อมด้วย นายสัญลักข์ ปัญวัฒนลิขิต กรรมการผู้จัดการใหญ่ บริษัท ขนส่ง จำกัด กระทรวงคมนาคมลงพื้นที่ศึกษาดูงานด้านบริการในเส้นทางกรุงเทพ - อุดรธานี - หนองคาย โดยคณะฯ ได้เดินทางออกจากกรุงเทพฯ ด้วยรถโดยสารของ บริษัท ขนส่ง จำกัด (บขส.) และได้เข้าใช้บริการจุดพักรับประทานอาหารอำเภอสีคิ้ว จังหวัดนครราชสีมา เพื่อตรวจเยี่ยมการให้บริการ คุณภาพอาหาร และความสะอาด จากนั้นเข้าตรวจเยี่ยมการให้บริการผู้โดยสาร การบริการขนส่งพัสดุภัณฑ์ การให้บริการเดินรถโดยสารระหว่างประเทศ ของสถานีเดินรถอุดรธานี และสถานีเดินรถหนองคาย โดยมีนายสถานีเดินรถอิสานกลาง เข้าร่วมฯ
ทั้งนี้ นายอนามัย กล่าวว่า นายสรพงศ์ ไพฑูรย์พงษ์ ประธานกรรมการ บริษัท ขนส่ง จำกัด ได้มอบหมายให้ คณะอนุกรรมการพัฒนาการให้บริการฯ ลงพื้นที่จริง เพื่อรับทราบปัญหา และนำไปสู่การพัฒนาและปรับปรุงงานด้านบริการได้ตามความต้องการของผู้ใช้บริการ ซึ่งการลงพื้นที่ครั้งนี้ คณะอนุกรรมการพัฒนาการให้บริการฯ เห็นว่า บขส.มีการบริหารจัดการที่ดี แต่อยากให้มีการพัฒนาบริการให้มากขึ้น เช่น เพิ่มการเชื่อมต่อในเส้นทางระหว่างประเทศ โดยนำรถโดยสารเข้ารับส่งผู้โดยสารจากสถานีรถไฟความเร็วสูงลาว - จีน การดูแลเรื่องความสะอาดในสถานีฯ และบนรถโดยสาร เพื่ออำนวยความสะดวกและตอบสนองความต้องการของผู้ใช้บริการให้มากยิ่งขึ้น
ด้าน กรรมการผู้จัดการใหญ่ บริษัท ขนส่ง จำกัด กล่าวว่า บขส. ได้รับนโยบายจากนายศักดิ์สยาม ชิดชอบ รัฐมนตรีว่าการกระทรวงคมนาคม ให้ศึกษาเส้นทางเชื่อมต่อรถไฟความเร็วสูงลาว - จีน ซึ่งปัจจุบันได้รับความนิยมจากนักท่องเที่ยว เนื่องจากเป็นเส้นทางสายประวัติศาสตร์ที่เชื่อมโยง ไทย สปป.ลาว และจีน รวมทั้งสถานีรายทางยังเชื่อมโยงเมืองท่องเที่ยวของ สปป.ลาว ทั้งนี้จากการลงพื้นที่สำรวจเส้นทาง มองว่า บขส. ควรมีการปรับปรุงเส้นทางเดินรถระหว่างประเทศให้เหมาะสมมากขึ้น เพื่อให้เกิดการเชื่อมต่อกับสถานีรถไฟความเร็วสูงลาว-จีน ซึ่งจะทำให้ผู้ใช้บริการได้รับความสะดวกในการเดินทางมากขึ้น เพิ่มโอกาสในการให้บริการได้อย่างทั่วถึง เกิดการเชื่อมต่อการเดินทางทั้งทางบก ราง และอากาศ รวมทั้งเพื่อรองรับจำนวนผู้ใช้บริการที่มีแนวโน้มเพิ่มสูงขึ้นกว่าช่วงที่มีการแพร่ระบาดของโรคติดเชื้อไวรัส COVID-19 ด้วย
สำหรับจังหวัดอุดรธานี บขส. มีเส้นทางเดินรถระหว่างประเทศ จำนวน 2 เส้นทาง เปิดให้บริการ 1 เส้นทาง คือ อุดรธานี - นครหลวงเวียงจันทน์ ระยะทาง 77 กิโลเมตร วันละ 5 เที่ยว ค่าโดยสาร 80 บาท/เที่ยว ส่วนเส้นทางอุดรธานี - ท่าอากาศยานอุดรธานี - หนองคาย - วังเวียง ระยะทาง 246 กิโลเมตร ยังไม่เปิดให้บริการ เนื่องจากอยู่ระหว่างการศึกษาเส้นทางใหม่ ซึ่งจะช่วยย่นระยะเวลาในการเดินทางได้มากขึ้น
ส่วนที่จังหวัดหนองคาย บขส. มีเส้นทางเดินรถระหว่างประเทศ 1 เส้นทาง คือ หนองคาย - นครหลวงเวียงจันทน์ ระยะทาง 27 กิโลเมตร เปิดให้บริการวันละ 8 เที่ยว ค่าโดยสาร 55 บาท/เที่ยว ทั้งนี้ ผู้โดยสารสามารถสอบถามข้อมูลการเดินทางเพิ่มเติมได้ที่ Call Center 1490 เรียก บขส. ตลอด 24 ชั่วโมง หรือที่ช่องจำหน่ายตั๋ว ณ สถานีเดินรถของ บขส.ทั่วประเทศ
วันพุธที่ 29 กันยายน 2564
ก.อุตฯ จัดงานแสดงกตเวทิตาจิตแด่ข้าราชการ ลูกจ้างประจำและพนักงาน ประจำปี 2564
ก.อุตฯ จัดงานแสดงกตเวทิตาจิตแด่ข้าราชการ ลูกจ้างประจำและพนักงาน ประจำปี 2564
วันนี้ (29 กันยายน 2564) นายกอบชัย สังสิทธิสวัสดิ์ ปลัดกระทรวงอุตสาหกรรม เป็นประธานงานแสดงกตเวทิตาจิตแด่ข้าราชการ ลูกจ้างประจำและพนักงาน ที่เกษียณอายุ ประจำปี 2564 ผ่านระบบ ZOOM MEETING ซึ่งในปีนี้มีผู้บริหาร ข้าราชการและพนักงาน เกษียณอายุ รวม จำนวน 173 ท่าน โดยมีคณะผู้บริหาร ข้าราชการและพนักงานเข้าร่วม ณ ห้องประชุม อก.1 ชั้น 2 อาคารสำนักงานปลัดกระทรวงอุตสาหกรรม
วันอาทิตย์ที่ 27 มีนาคม 2565
นายกฯ ติดตามการให้บริการผู้ป่วยโควิด – 19 อย่างครอบคลุม “เจอ แจก จบ” ดูแลผู้ป่วยไปแล้วเกือบ 7 แสนราย  สธ. เผยผลประเมินพบกว่า 92% พึงพอใจในระดับมากถึงมากที่สุด
นายกฯ ติดตามการให้บริการผู้ป่วยโควิด – 19 อย่างครอบคลุม “เจอ แจก จบ” ดูแลผู้ป่วยไปแล้วเกือบ 7 แสนราย  สธ. เผยผลประเมินพบกว่า 92% พึงพอใจในระดับมากถึงมากที่สุด
วันนี้ (27 มีนาคม 2565) นายธนกร วังบุญคงชนะ โฆษกประจำสำนักนายกรัฐมนตรี เปิดเผยว่า พลเอกประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ติดตามการให้บริการผู้ป่วยโควิด – 19 ในรูปแบบ “เจอ แจก จบ” เพื่อผู้ป่วยโควิด-19 ทุกคนเข้าถึงการรักษาอย่างสะดวกและรวดเร็วยิ่งขึ้น ขณะที่ยังคงเน้นประสิทธิภาพในการดูแลรักษาผู้ป่วยตามระดับอาการ ทั้งนี้ กระทรวงสาธารณสุข เปิดเผยผลการประเมินความพึงพอใจของผู้ป่วยที่เข้ารับบริการ พบว่า 92% มีความพึงพอใจในระดับมากถึงมากที่สุด ตั้งแต่วันที่ 1 - 24 มีนาคม 2565 มีสถานพยาบาลเข้าร่วม 901 แห่ง สามารถให้บริการสำหรับผู้ป่วยที่เข้ารับการรักษาแบบผู้ป่วยนอกและแยกกักตัวที่บ้าน ได้วันละ 100,000 แสนราย มีผู้ป่วยเข้ารับบริการสะสม 656,856 ราย เฉลี่ยวันละ 27,369 ราย เฉพาะพื้นที่ กทม. ให้บริการผู้ป่วยได้วันละ 10,000 ราย มีผู้ป่วยเข้ารับบริการสะสม 65,305 ราย เฉลี่ยวันละ 2,839 ราย ทั้งนี้ นายกรัฐมนตรีย้ำความสำคัญ ในการรักษาความมั่นคงระบบสาธารณสุขของไทย มีสมรรถนะที่ดีและเตรียมพร้อมในการรองรับทุกสถานการณ์ ควบคู่ไปกับการสร้างความเชื่อมั่นให้กับประชาชนในการเข้าถึงการรักษาพยาบาลด้วย
สำหรับผู้ติดเชื้อโควิด - 19 รายใหม่วันนี้ รวม 25,821 ราย จำแนกเป็นผู้ป่วยจากในประเทศ 25,765 ราย ผู้ป่วยมาจากต่างประเทศ 56 ราย ผู้ป่วยสะสม 1,305,650 ราย (ตั้งแต่ 1 มกราคม 2565) หายป่วยกลับบ้าน 24,066 ราย หายป่วยสะสม 1,083,856 ราย (ตั้งแต่ 1 มกราคม 2565) ผู้ป่วยกำลังรักษา 251,936 ราย เสียชีวิต 84 ราย ล่าสุดการให้บริการวัคซีน โควิด-19 สะสมอยู่ที่ 128,736,472 โดส เข็มที่ 1 ฉีดสะสม 55,307,656 โดส เข็มที่ 2 ฉีดสะสม 50,228,688 โดส เข็มที่ 3 ฉีดสะสม 21,108,189 โดส เข็มที่ 4 ฉีดสะสม 2,091,939 โดส
……..................
วันอังคารที่ 17 พฤษภาคม 2565
​PM pleased with success of 2nd ASEAN-U.S. Special Summit
​PM pleased with success of 2nd ASEAN-U.S. Special Summit
May 16, 2022, Government Spokesperson Thanakorn Wangboonkongchana disclosed that Prime Minister and Defense Minister Gen. Prayut Chan-o-cha was pleased with the success of the 2nd ASEAN-U.S. Special Summit, held during May 12-13, 2022 in Washington D.C., U.S.A., at which all concerned parties met in person, and discussed ways and means to intensify tangible cooperation in various areas for mutual interest toward comprehensive strategic partnership.
According to the Government Spokesperson, the Prime Minister took the opportunity to underscore 3 areas of cooperation between ASEAN and the U.S.:
1. Promoting U.S.’s constructive role in the region through its cooperation with ASEAN and other regional key players. Priority should be made on humanitarian assistance to those affected by all the ongoing global situations.
2. Promoting economic cooperation. Thailand and ASEAN could become essential to the U.S. supply chain, especially in EV manufacturing, medical supplies and industry, and biotechnology. The Prime Minister also extended an invitation to the U.S. business sector to expand their investment in Thailand. In 2023, U.S. Department of Commerce will hold its 2023 flagship trade mission – Trade Winds Business Forum – in Southeast Asia, which will feature Thailand as its regional hub. Thailand also endorses ASEAN-U.S. cooperation in the development of regional digital infrastructure, technology, and innovation, and capacity enhancement of ASEAN’s digital workforces.
3. Promoting cooperation on climate action to achieve climate change targets for the sake of the future generations. The Prime Minister also urged all sides to help the people who have been affected by various challenges, i.e., energy crisis, goods shortage, and poverty, without leaving anyone behind.
The Government Spokesperson added that the Prime Minister, in his statement delivered during the meeting between ASEAN leaders and the U.S. President, emphasized that Thailand would like to see an end to the current international conflict and war which have cost the lives of many people, and expressed confidence that the situation could be alleviated with the cooperation of all concerned parties. He was of the view that all sides prepare for the post-war recovery and remedy plan in tandem with seeking ways and means to end the war.